ประกาศกระทรวงการคลังประกาศกระทรวงการคลังเรื่องการกู้เงินโดยวิธีการออกพันธบัตรเงินเยนชนิดจัดจำหน่ายทั่วไปในตลาดทุนญี่ปุ่นรุ่นที่ ๒๒ ๒๓ และ ๒๔[๑] เพื่ออนุวัติตามความในมาตรา ๑๖ วรรคหนึ่งแห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบโดยทั่วกันว่า๑. กระทรวงการคลังในนามรัฐบาลแห่งราชอาณาจักรไทยได้ดำเนินการกู้เงินโดยวิธีการออกพันธบัตรเงินเยนชนิดจัดจำหน่ายทั่วไปในตลาดทุนญี่ปุ่นจำนวน ๓ รุ่น ได้แก่ รุ่นที่ ๒๒ วงเงิน ๒๕,๐๐๐ ล้านเยน รุ่นที่๒๓ วงเงิน ๒๐,๐๐๐ ล้านเยน และรุ่นที่ ๒๔ วงเงิน ๑๐,๐๐๐ล้านเยน คิดเป็นวงเงินรวม ๕๕,๐๐๐ ล้านเยน หรือเทียบเท่า ๑๗,๓๒๗,๗๕๐,๐๐๐บาท (หนึ่งหมื่นเจ็ดพันสามร้อยยี่สิบเจ็ดล้านเจ็ดแสนห้าหมื่นบาทถ้วน)และได้ลงนามในความตกลงที่เกี่ยวกับการออกพันธบัตรดังกล่าวรวม ๖ ฉบับ เมื่อวันที่๑๔ พฤษภาคม ๒๕๕๑ ดังนี้๑.๑ ความตกลงว่าด้วยการจัดจำหน่ายพันธบัตร (SubscriptionAgreement) จำนวน ๓ ฉบับกับ Daiwa SecuritiesSMBC Co., Ltd.ในฐานะหัวหน้าคณะผู้จัดการจัดจำหน่ายพันธบัตร (Lead Manager)๑.๒ ความตกลงว่าด้วยการเป็นตัวแทนรับจ่ายเงิน (FiscalAgency Agreement) จำนวน ๓ ฉบับ กับ SumitomoMitsui Banking Corporation(SMBC) ในฐานะตัวแทนรับจ่ายเงิน (Fiscal Agent)โดยมีเงื่อนไขสำคัญสรุปได้ ดังนี้(๑) เป็นพันธบัตรเงินเยนชนิดผู้ถือมีราคาที่ตราไว้ฉบับละ ๑๐๐,๐๐๐,๐๐๐เยน(๒) กำหนดอัตราดอกเบี้ยคงที่ พันธบัตรรุ่นที่ ๒๒ร้อยละ ๑.๐๗ ต่อปี พันธบัตรรุ่นที่ ๒๓ ร้อยละ ๑.๒๗ ต่อปี และพันธบัตรรุ่นที่ ๒๔ร้อยละ ๑.๔๕ ต่อปี โดยเริ่มนับตั้งแต่วันที่ ๒๑ พฤษภาคม ๒๕๕๑ เป็นต้นไปชำระดอกเบี้ยทุก ๖ เดือน ในวันที่ ๒๐ พฤศจิกายน และ ๒๐ พฤษภาคมของทุกปีเริ่มชำระดอกเบี้ยงวดแรกในวันที่ ๒๐ พฤศจิกายน ๒๕๕๑(๓) กำหนดการไถ่ถอน พันธบัตรรุ่นที่ ๒๒ มีอายุ ๓ปี พันธบัตรรุ่นที่ ๒๓ มีอายุ ๕ ปี และพันธบัตรรุ่นที่ ๒๔ มีอายุ ๗ ปีโดยจะไถ่ถอนเงินต้นครั้งเดียวทั้งจำนวนในวันที่ ๒๐ พฤษภาคม ๒๕๕๔ วันที่ ๒๐ พฤษภาคม๒๕๕๖ และวันที่ ๒๐ พฤษภาคม ๒๕๕๘ ตามลำดับ(๔)เงินต้นและดอกเบี้ยที่ชำระตามพันธบัตรนี้ให้ชำระเป็นเงินเยน(๕)เงินต้นและดอกเบี้ยที่จ่ายให้แก่ผู้ถือพันธบัตรปลอดภาระภาษีอากรใด ๆ ทั้งสิ้น ไม่ว่าในปัจจุบันหรืออนาคตและหากมีการเรียกเก็บภาษีที่กล่าว ราชอาณาจักรไทยจะเป็นผู้รับภาระแทน(๖)สิทธิการเรียกร้องให้ชำระเงินตามพันธบัตรนี้จะสิ้นสุดลงเมื่อพ้นกำหนด ๑๐ ปี นับจากวันครบกำหนดไถ่ถอนในกรณีการไถ่ถอนต้นเงินและพ้นกำหนด ๕ ปี นับจากวันครบกำหนดในกรณีการจ่ายดอกเบี้ย(๗)กำหนดค่าธรรมเนียมและค่าใช้จ่ายที่เกี่ยวกับการออกและจัดจำหน่ายพันธบัตร ดังนี้๗.๑ค่าธรรมเนียมการจัดจำหน่ายพันธบัตรในอัตราร้อยละ ๐.๒๐ ของวงเงินพันธบัตรรุ่นที่ ๒๒คิดเป็นเงินจำนวน ๕๐ ล้านเยน ร้อยละ ๐.๒๕ ของวงเงินพันธบัตรรุ่นที่ ๒๓ คิดเป็นเงินจำนวน๕๐ ล้านเยน ร้อยละ ๐.๓๐ ของวงเงินพันธบัตรรุ่นที่ ๒๔ คิดเป็นเงินจำนวน ๓๐ ล้านเยน๗.๒ ค่าธรรมเนียมตัวแทนรับจ่ายเงิน ๓ ล้านเยน๗.๓ ค่าธรรมเนียมในการจดบันทึกพันธบัตร ๔๘๐,๗๙๕เยน สำหรับพันธบัตรรุ่นที่ ๒๒ ๔๓๐,๙๒๐ เยนสำหรับพันธบัตรรุ่นที่ ๒๓ และ ๓๓๑,๑๗๐ เยนสำหรับพันธบัตรรุ่นที่ ๒๔๗.๔ ค่าธรรมเนียมจัดการบัญชี ร้อยละ ๐.๐๐๐๗๕ของวงเงินดอกเบี้ยที่จ่ายทุกงวด ๖ เดือนและของวงเงินต้นในวันครบกำหนดไถ่ถอน๗.๕ ค่าธรรมเนียมวิเคราะห์เครดิตเป็นไปตามสัญญาระหว่างกระทรวงการคลังกับสถาบันจัดระดับเครดิตแต่ละแห่ง โดยบริษัท Standard& Poors และ FitchRatingsคิดรวมเหมาจ่ายในค่าธรรมเนียมรายปี สำหรับบริษัท Moodys InvestorsService คิดค่าธรรมเนียมรายปีบวกด้วยค่าจัดระดับเครดิตสำหรับเงินกู้ในรูปพันธบัตรระยะยาวในอัตราครั้งละ๔๐,๐๐๐ เหรียญสหรัฐ๗.๖ ค่าใช้จ่ายในการปรับปรุงข้อมูลใน AnnualSecurities Report ให้เป็นไปตามที่ที่ปรึกษากฎหมายญี่ปุ่นเรียกเก็บในแต่ละครั้ง(๘)ให้ใช้กฎหมายญี่ปุ่นเป็นกฎหมายบังคับในกรณีที่มีข้อพิพาทเกิดขึ้นเนื่องจากการกู้เงินรายนี้(๙) สิทธิและข้อผูกพันต่าง ๆภายใต้การกู้เงินรายนี้จะเท่าเทียมกับสิทธิและข้อผูกพันภายใต้เงื่อนไขเงินกู้ต่างประเทศอื่นใดที่ผู้กู้ได้กระทำไว้แล้วและที่จะกระทำต่อไปในอนาคต๒. กระทรวงการคลังได้รับเงินจากการออกพันธบัตรเงินเยนรุ่นที่ ๒๒ ๒๓ และ ๒๔ เมื่อวันที่ ๒๐ พฤษภาคม ๒๕๕๑ เป็นเงินรวม ๕๔,๘๖๕,๗๕๗,๑๑๕เยน และได้นำเงินที่ได้จากการออกพันธบัตรไปชำระคืนเงินกู้ EuroCommercial Paperซึ่งใช้เป็นBridge Financingในการ Refinance เงินกู้ธนาคารเพื่อความร่วมมือระหว่างประเทศแห่งญี่ปุ่นโดยการดำเนินการดังกล่าวเป็นส่วนหนึ่งของการดำเนินการตามแผนการบริหารหนี้สาธารณะประจำปีงบประมาณ๒๕๕๑ ซึ่งสามารถประหยัดภาระดอกเบี้ยได้เป็นเงินประมาณ ๑,๕๔๘.๗๔ล้านบาท สำหรับระยะเงินกู้คงเหลือเฉลี่ย ๖.๓๘ ปีประกาศณ วันที่ ๑๙ มิถุนายน พ.ศ. ๒๕๕๑อุทิศธรรมวาทินรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินวัชศักดิ์/ผู้จัดทำ๑๔กรกฎาคม ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๑๖ ง/หน้า ๑/๑๑ กรกฎาคม ๒๕๕๑